text: Psykisk syg mand var svært utilfreds med at blive anholdt
  05 juli 2017 kl. 20.03
  Politiet måtte onsdag eftermiddag møde talstærkt op, da en psykisk syg mand skulle anholdes i Vejle. 
  Onsdag eftermiddag blev en 39-årig psykisk syg mand anholdt ved Vestbyens Døgnkiosk i Vejle. Han var efterlyst af politiet, som opsporede ham ved kiosken.
  Men den psykisk syge mand lod sig bestemt ikke anholde uden besvær, så flere betjente måtte have fat i den aggressive vejlenser.
  - Den psykisk syge mand er nu overdraget til en psykiatrisk afdeling, siger vagtchef ved Sydøstjyllands Politi til TV SYD.
  